On the Road (film)

On the Road er en amerikansk dramafilm fra 2012.

 Om filmen 
Filmen er basert på Jack Kerouacs bok På kjøret, som igjen er basert på forfatterens virkelige liv.

Walter Salles regisserte filmen etter manus fra Jose Rivera. Sam Riley og Garrett Hedlund spiller hovedrollene som Sal Paradise og Dean Moriarty, mens Kristen Stewart, Kirsten Dunst og Viggo Mortensen også innehar viktige roller.

Filmen hadde premiere 6. juli 2012 i Norge.

 Handling 
Sal Paradise (Sam Riley) har nettopp mistet faren sin og er i dyp sorg, men får livet spritet opp når han møter den frisinnede og bekymringsløse playboyen Dean Moriarty (Garrett Hedlund) og hans kjæreste Marylou (Kristen Stewart). Sal blir bitt av den mystiske sjarmen ved Dean og utvikler et tett vennskap med ham, til tross for at Dean mer enn litt for ofte oppfører seg på kanten arrogant og støter fra seg folk like lett som han kommer inn på dem. Sal blir raskt innviet i en verden full av sex og dop, hvor de drar langs veien i høy hastighet og møter folk som forandrer livene deres på godt og vondt.

 Rolleliste 
 Sam Riley som Sal Paradise
 Garrett Hedlund som Dean Moriarty
 Kristen Stewart som Marylou
 Amy Adams som Jane
 Tom Sturridge som Carlo Marx
 Alice Braga som Terry
 Elisabeth Moss som Galatea Dunkel
 Danny Morgan som Ed Dunkel
 Kirsten Dunst som Camille
 Viggo Mortensen som Old Bull Lee
 Steve Buscemi som Tall Thin Salesman
 Terrence Howard som Walter

 Trivia 
 Lindsay Lohan ble vurdert for rollen som Marylou før Kristen Stewart ble valgt.
 Når filmen var i produksjon på 90-tallet var Johnny Depp ønsket som Sal Paradise. Han avslo den gang tilbudet.
 Brad Pitt og Ethan Hawke gjorde audition for hovedrollene når de var yngre. Colin Farrell og Billy Crudup var ønsket når Joel Schumacher ville lage filmen i 2005. James Franco og Joseph Gordon-Levitt var blant skuespillerne Walter Salles vurderte å bruke når han kom om bord for å lage filmen. Han valgte til slutt Sam Riley og Garrett Hedlund.

 Eksterne lenker 


Kategori:Filmer fra 2012
Kategori:Dramafilmer fra USA
Kategori:Filmer basert på bøker
Kategori:Engelskspråklige filmer